۱۴۴۷-۸-۱۳ تاریخ نشر شوی خبرونه بغلان بغلان؛ زرګونه ناروغان د #افغانی_سرې_میاشتې له روغتیایی خدمتونو برخمن شوی دی یکشنبه، ١٣ شعبان ١۴۴٧ د افغانی سرې میاشتې #روغتیایی_کارکوونکو د بغلان ولایت په بېلابېلو ولسوالیو او کلیو کې د تېرو ۳۰ ورځو په اوږدو کې ٣٩٥٩ تنه #ناروغانو ته د معاینې او درملو د ورکړې، ټپونو د پانسمان، واکسینونو د تطبیق، خوارځواکۍ، له زېږون وړاندې او وروسته د اړینو روغتیایی مشورو او کورنی پلان د تنظیم ترڅنګ ١١١٦٣ ناروغانو ته د لازمو روغتیایی مشورو وړاندې کولو برخه کې خدمتونه ترسره کړی دی. پروان افغانی_سرې_میاشتې پروان کې د #واورې له امله زیانمنې کورنۍ سره بېړنۍ مرسته وکړه یکشنبه، ۱۳ شعبان ۱۴۴۷ د افغانی سرې میاشتې له لوری د #پروان ولایت د سیاګرد ولسوالۍ په یخدرې سیمه کې د واورې د ورښت له امله یوې #زیانمنې کورنۍ سره د لنډمهالې سرپناه د برابرولو په موخه ۴ قلمه غیر خوراکی مرسته وشوه. په #مرسته کې ۱ خېمه، ۴ کمپلې، ۱ ترپال او ۱ د پخلنځی د توکو سیټ شامل و. د یادونې وړ ده، چې څو ورځې وړاندې هم په یاده ولسوالۍ کې پر یوې زیانمنې کورنۍ ورته مرسته وېشل شوې وه. افغانی سره میاشت تل د طبیعی پېښو له امله د زیانمنو شوو کورنیو لاسنیوی ته لومړیتوب ورکوی او هڅه کوی؛ څو د هغوی ژوند ته لازمې آسانتیاوې برابرې کړی.